Orkana Forlag

Orkana forlag AS er et norsk forlag som ble grunnlagt i fiskeværet Stamsund i Lofoten i 1993. Forlaget har også kontor i Oslo, men har beholdt hovedkontoret i Stamsund. Orkana gir ut rundt 25 titler i året innen sakprosa og skjønnlitteratur for barn og voksne – på norsk, samisk, kvensk og engelsk. En stor andel av utgivelsene har en tematisk forankring i nord, og omfatter også kokebøker, reiselitteratur og andre bøker om polare temaer.

Orkana Akademisk 
I 2010 ble Orkana akkreditert som akademisk utgiver og har etablert avdelingen Orkana Akademisk som gir ut fagfellevurderte og poenggivende publikasjoner. Disse bøkene utgjør i dag i underkant av halvparten av de årlige utgivelsene. Orkana overtok i 2013 det akademiske forlaget Læringsforlaget og har et utvalg av deres tidligere utgivelser tilgjengelig.

Orkana publiserer også litteratur åpent tilgjengelig på nettet, og har flere årlige utgivelser publisert som såkalt Open Access.

Oversatt litteratur 
I avdelingen for oversatt litteratur publiserer Orkana også sakprosa og skjønnlitteratur fra flere land, spesielt fra Færøyene og Island som forlaget fra øyriket Lofoten føler et slags fellesskap med. Forlaget har tidligere gitt ut Bardur Oscarsons prisvinnende bok Den flate kaninen (Orkana 2013). Ti år senere ble færøyske Marjun Syderbø Kjelnæs nominert av den færøyske juryen til Nordisk råds litteraturpris med dobbeltverket «Karmageitin» (Karmageita) og «Gentukamarið – ein eksistentiell horrorkomedia» (Jenterommet – ein eksistensiell horrorkomedie», som består av en diktbok og en dramatisk tekst. Dobbeltverket er gjendiktet og oversatt til nynorsk av Lars Moa og utgitt av Orkana i 2023.

Kunstbøker 
I 2016 ble forlaget Uten tittel grunnlagt av Orkana sammen med kunstbokforlaget Teknisk Industri. Uten tittel er et rent kunstbokforlag som gir ut 5–10 titler i året, og har som mål å fremme kunstfeltet gjennom litteraturen.

(Se www.utentittel.no).

Forleggere 
Orkana forlag har i dag fire ansatte. Forleggere er Elisabeth Johansen, historiker og siviløkonom, som har drevet Orkana siden etableringen i 1993, og Marcus Bøhn, filosof og økonom.

Forfattere 
Blant forfattere Orkana forlag samarbeider med, finnes blant annet:

 Anka Ryall 
 Björk Bjarkadóttir
 Hans-Wilhelm Steinfeld
 Laila Stien 
 Marit Anne Hauan
 Marjun Syberbø Kjelnæs 
 Michael Hopstock 
 Nils Oskal

Eksterne lenker
 
 Intervju med Elisabeth Johansen i Lofotposten

Norske forlag
Forlag etablert i 1993